**Karácsony a kastélyban**

Egyszer volt hol nem volt, volt a világon egy kastély. Ez a kastély lakatlan volt, egy nagy nemes királynak építették, aki röviddel ezután meghalt. Azóta senki sem lakik a várban, kivéve az árva gyerekeket. Az árvák húszan voltak. Nagyon szerették egymást, mindegyikük megosztotta mindenkivel, amije csak volt.

Egy napon aztán észrevették, hogy a hatalmas kertben egy facsemete kezdett cseperedni.

* Milyen csemete lehet ez? – kérdezte Lázár.
* Talán tölgy vagy bükk? – találgatott Tamara.
* Szerintem ez egy fenyő – mondta Sára.
* De jó, akkor lesz egy igazi karácsonyfánk! – kiáltott a kis Gusztáv és örömében ugrott és szaltózott egyet. Nyomban hozott egy öntözőkanna vizet és meglocsolta a kis facsemetét.

Ekkor Kálmán grófnak, a közeli nemesi család atyjának a lovas kocsija hajtott el, amin egy csodaszép hintalovat vittek ajándékba a gróf fiának, Dénesnek. Annyira tetszett a hintaló Gusztávnak, hogy észre sem vette, hogy túlöntözi a kis fenyőt, mert nem bírta levenni a hintalóról a szemét.

* Gusztáv! Túlöntözöd a fenyőt, ennyi bőven elég lesz neki! – szólt Sára és kikapta az öntözőkannát Gusztáv kezéből. Gusztáv megijedt és elvörösödött.

Csakhamar megjött a hideg tél, és az árvák egyre nehezebben tudtak némi kis élelemhez jutni. Ám a kertben nőtt facsemetéből kiteljesedő terebélyes fenyőfa alatt csoda történt: finomabbnál finomabb étel és ital várta a gyermekeket, akik el is nevezték a fenyőt csodafenyőnek.

Ám karácsony előtt három nappal a csodafenyő haldoklani kezdett. A gyerekek mindent megpróbáltak, még a közeli faorvost is kihívták, hogy gyógyítsa meg a csodafenyőt, de mindhiába. Az orvos elmondta nekik, hogy ez tényleg egy csodafenyő, és azért haldoklik, mert megérezte a bajt.

* Milyen bajt? – kérdezte Sára.
* Azt, hogy nem jön el a karácsony – mondta az orvos, és libabőrös lett.
* Mi???!!! – kiáltott fel Sára, Tamara, Lili, Zoé, Kriszti, Klára, Donáta, Dorotea, Nicky, Eni, Gusztáv, Lázár, Ervin, Jack, János, Olivér, Döme, Oszkár, Dénes és Zalán.
* Meg kell mentenünk a csodafenyőt! –kiáltott Sára, miután elment az orvos.
* De hogyan? – kérdezték a többiek.
* A kastélyban kell lennie megoldásnak, mert egyszer valami ilyesmit olvastam egy papírcédulán – folytatta Sára és kotorászni kezdett a zsebében, majd egy gyűrött cédulát húzott elő, melyen kék felirat állt: *„Egy napon egy fenyő a haldoklásával jelzi majd azt, hogy a karácsony veszélyben van. Csakis a várban található a megoldás kulcsa.”*

Sára hangosan felolvasta a többieknek, majd az órára mutatott és azt mondta: az idő telik, sietnünk kell, ha meg akarjuk menteni a csodafenyőt és a karácsonyt, ezért a következőket tesszük: Ervin, Eni, Döme és Kloé ételt és italt szerez addig, amíg a fenyő jobban nem lesz. Kriszti, Klára, Jack és János gondozzák a csodafenyőt. Zalán, Dorotea, Donáta és Oszkár a melegről és az egészségről fog gondoskodni. Lili, Nicky, Dénes és Olivér tájékoztatja az embereket a hírekről. Tamara, Lázár, Gusztáv és én pedig megoldjuk a problémát.

Nagy lázasan munkába kezdtek: Sára, Tamara, Gusztáv és Lázár kapták a legnehezebb feladatot. Szétváltak, hogy könnyebben megtalálják a megoldás kulcsát. Tamara a hálószobákat kutatta át, Lázár a pincét, Gusztáv az istállót és az üvegházat, Sára pedig a padlást. Mindannyian fontos dolgokat találtak a megoldáshoz: Tamara egy ezüst csengettyűt, Lázár egy hatalmas vasból készült üres üveget, Gusztáv egy szép nagy gyémánt lovas szánt, Sára egy szépen lecsiszolt mogyorófaág botot. Ekkor még nem is sejtették, hogy ezeknek a tárgyaknak köszönhetően fog megmenekülni a karácsony.

Ekkor Tamara a hideg hóban észrevett egy kis virágot, ami úgy virágzott, mintha tavasz lett volna.

- Nézzétek azt a kis virágot a hóban!- szólt Tamara a többieknek.

- Az egy fehér rózsa – állapította meg Sára, majd lehajolt és felszedte. A virág közepében egy kis gyémánt ragyogott.

Tamara kíváncsiságból megrázta a csengettyűt, mely olyan szépen és tisztán csengett, mint egy tündér hangja. A csengőszóra olyan fényesen kezdett ragyogni a gyémánt a rózsa közepében, mint a Nap. A rózsa fényére a vasüveg teli lett szent és kristálytiszta vízzel. A lovas szán előtt ott termett hat hófehér paripa és egy törpe, akinek kétméteres szakálla volt. A mogyorófaágról lepergett a víz, és gyémántvarázspálca lett belőle. A gyerekek nem értették, mi történt, de ekkor a törpe megszólalt és azt mondta:

- Nem kell félnetek tőlem, a szán kocsisa vagyok. Kérlek, szálljatok be, elviszlek benneteket oda, ahova kell.

– Hova kell vinned? – kérdezte Lázár.

- A kastély legmagasabb tornyának teteje fölé, a felhők közé. Hozzátok a varázstárgyaitokat, mert szükségetek lesz rájuk– mondta a törpe.

– Miért fognak kelleni a tárgyak? – kérdezte Gusztáv.

–Azt majd meglátjátok – mondta a törpe, és befogta a lovakat, majd felszállt a helyére. Elővette az ostorát, megfogta a kantárt és intett a gyerekeknek, hogy szálljanak fel a hintóra. A gyerekek így is tettek. A törpe csattintott az ostorral, és úgy suhantak a szánnal, mint a szél. Hamarosan a fellegek fölött jártak. Itt leszálltak, megköszönték az utat és elindultak. Csakhamar feltűnt nekik, hogy a felhők sötét feketébe burkolóztak, mintha éjszaka lett volna. Mikor közelebb mentek, észrevették, hogy az éjfekete trónon egy éjfekete hölgy ül, akinek az éjfekete könnyei a csodafenyőre hullanak. Minél több könny esett, annál halványabb lett.

–Elnézést, hölgyem, abbahagyná a sírást? – kérte Sára.

–Hogy merészelsz megszólítani? –vágott közbe az éjfekete hölgy. Ha nem tudnád, én vagyok az éjsötét angyal, akinek nincs fehér gyémánt rózsája – mondta szomorúan és még jobban sírt.

- Mi adunk egyet!- kiáltották kórusban a gyerekek, és odadták neki a rózsát, amitől olyan fehér lett, mint a frissen esett hó.

- Köszönöm, így most már csak azt szeretném kérni, hogy segítsetek nekem visszavarázsolni az igazi a karácsonyt. Kérlek, hadd igyak a szent vízből, hogy visszanyerjem az erőmet! –kérte a hölgy.

A gyerekek odaadták neki a szent vizet, amitől a hölgy visszanyerte erejét, így meg tudták menteni a karácsonyt. Jutalmul – a csodafenyő megmentéséért– a kastélyban csodaszép karácsonyt ünnepelhettek. Az igazi ajándék a kis árva gyermekeknek azonban az volt, hogy Kálmán gróf költözött be karácsony estéjén a kastélyba, aki – vér szerinti gyermeke mellett– onnantól kezdve saját gyermekeiként szerette és nevelte a húsz gyermeket. A csodafenyő így nemcsak a karácsonyt mentette meg, hanem a gyermekek életét is.

A történet hitelességét misem bizonyítja jobban, mint az az évekkel korábban előbukkant levél, melyet gróf Almásy Dénes, gróf Almásy Kálmán fiának a hagyatékában találtak.

Írta: Szatmári Emma Dóra, Gyulai Dürer Albert Általános Iskola